Intal mês di Fevrâr al è stât presentât in maniere uficiâl Unser Land, il gnûf sogjet politic alsazian che al nas de fusion de Union dal Popul Alsazian cul moviment Fer’s Elsass. L’intindiment principâl di chest partît al è di rivâ a otignî un statût di autonomie fuart pe regjon alsaziane. Unser Land si presentarà aes prossimis elezions regjonâls di Març dentri de aleance Europe Ecologjie Alsazie che e cjape dentri ancje i Verts e il Moviment Ecologjist Indipendent. La aleance ecologjiste e à chê di rivâ a di un stât federâl e, a nivel locâl, di rivâ a di un bilinguisim reâl francês – todesc intal sisteme educatîf, inte aministrazion publiche e intai mieçs di comunicazion. Daûr dai ultins sondaçs, Europe Ecologjie Alsazie e podarès deventâ il prin partît de çampe alsaziane e meti in pericul la maiorance che la diestre e veve otignût intes elezions regjonâls stadis.
Font: Món Divers, 22/02/10
fur_Latn cat_Latn